การลงประชามติว่าด้วยสถานภาพของมายอต พ.ศ. 2552

**การลงประชามติว่าด้วยการเลื่อนฐานะเป็น[[จังหวัดโพ้นทะเล]]ของฝรั่งเศส** ได้จัดขึ้นในมายอตเมื่อวันที่ 29 มีนาคม พ.ศ. 2552 มายอตได้เป็นหน่วยงานระดับจังหวัด () ตั้งแต่ พ.ศ. 2546 ข้อแตกต่างกับอีกสี่แคว้นที่คล้ายกัน (กัวเดอลุป มาร์ตีนิก เรอูว์นียง และเฟรนช์เกียนา) คือ มายอตจะไม่เปลี่ยนสถานภาพไปเป็นจังหวัดโพ้นทะเลและแคว้นโพ้นทะเล แต่จะมีสภานิติบัญญัติเดียว ส่วนอีกสี่แคว้นนั้นจะมีทางเลือกว่าจะเปลี่ยนสถานภาพมาเป็นแบบนี้ด้วยเช่นกัน

มายอตกลายมาเป็นจังหวัดที่ 101 ของประเทศฝรั่งเศส และเป็นจังหวัดแรกที่มีประชากรชาวมุสลิมมากถึงร้อยละ 95 ในปี พ.ศ. 2554 ตามผลของการลงประชามติเห็นชอบ

## ภูมิหลัง
ประชากรมายอตตอนเลือกตั้งมีประมาณ 186,000 คน ชาวมายอตร้อยละ 95 นับถือศาสนาอิสลามนิกายซุนนี ชาวมายอตหลายคนสามารถพูดได้เพียงภาษาท้องถิ่นเท่านั้น เช่น Shimaore และ Bushi มากกว่าภาษาฝรั่งเศส เชื่อกันว่าประชากรหนึ่งในสามเป็นผู้เข้าเมืองผิดกฎหมาย ส่วนใหญ่มาจากหมู่เกาะคอโมโรสที่ยากจนซึ่งอยู่ใกล้เคียง การรวมกลุ่มเป็นสหภาพการเมืองกับฝรั่งเศสทำให้มายอตยังค่อนข้างมั่งคั่งอยู่ อย่างน้อยก็เมื่อเปรียบกับมาตรฐานในภูมิภาค เมื่อเทียบกับคอโมโรสที่เป็นเอกราช หมู่เกาะคอโมโรสประสบกับความไร้เสถียรภาพทางเศรษฐกิจและการเมืองนับตั้งแต่ได้รับเอกราช และยังคงอ้างสิทธิ์เหนือมายอตว่าเป็นดินแดนส่วนหนึ่งของตน
 
นีกอลา ซาร์กอซี ประธานาธิบดีฝรั่งเศส สัญญาว่าจะจัดการลงประชามติกำหนดสถานภาพในอนาคตของมายอตระหว่างการเลือกตั้งประธานาธิบดีฝรั่งเศส ค.ศ. 2007
 
ชาวมายอตจำนวนมากหวังที่จะได้รับประโยชน์ทางเศรษฐกิจในอนาคตจากการลงมติเห็นชอบในการเลื่อนฐานะดังกล่าว อัตราการว่างงานในมายอตอยู่ที่มากกว่า 25% ในเวลาที่มีการลงประชามติ พ.ศ. 2552 ดังกล่าว

### สนับสนุน
พรรคการเมืองหลักและนักการเมืองมายอตทั้งหมด รวมถึง Ahmed Attoumani Douchina ประธานสภาสามัญ สนับสนุนให้โหวต "เห็นด้วย" เช่น Abdoulatifou Aly สมาชิกสภานิติบัญญัติชาวมายอต สนับสนุนการรณรงค์ "เห็นด้วย" โดยให้เหตุผลว่ามายอตมีประวัติศาสตร์ในฝรั่งเศสยาวนานกว่าบางพื้นที่บนแผ่นดินใหญ่ ในการให้สัมภาษณ์กับ *[[L'Express (France)|L'Express]]* ว่า "เราอาจจะเป็นคนผิวดำ ยากจน และเป็นมุสลิม แต่เราเป็นชาวฝรั่งเศสมานานกว่าเมืองนิสเสียอีก" การรณรงค์นี้ยังได้รับการสนับสนุนอย่างมากจากรัฐบาลฝรั่งเศสในปารีสด้วย

ผลสำรวจความคิดเห็นสาธารณะก่อนการลงประชามติแสดงให้เห็นถึงการสนับสนุนอย่างมากสำหรับการรวมตัวทางการเมืองที่ใกล้ชิดยิ่งขึ้นจากประชาชนมายอตส่วนใหญ่ และคาดว่าการรณรงค์ "เห็นด้วย" จะชนะด้วยคะแนนเสียงท่วมท้น หลายคนมองว่าข้อดีของการเป็นพลเมืองฝรั่งเศสอย่างเต็มรูปแบบนั้น มีมากกว่าความจำเป็นในการรักษาประเพณีท้องถิ่นบางอย่าง เช่น การมีภรรยาหลายคน ซึ่งจะถูกยกเลิกภายใต้กฎหมายฝรั่งเศส
 
### คัดค้าน

อิหม่ามและผู้นำศาสนาอิสลามบางส่วน ได้เรียกร้องให้ลงคะแนน "ไม่เห็นด้วย" อิหม่ามแห่งมามูดซู เมืองหลวงของมายอต ได้รณรงค์ต่อต้านการลงประชามติอย่างหนัก เนื่องจากคาดว่าจะมีการยกเลิกการมีภรรยาหลายคนหากผลการลงคะแนนเป็น "เห็นด้วย" "กฎหมายของอัลกุรอานอนุญาตให้ผู้ชายมีภรรยาได้สองหรือสามคน ผมมีภรรยาหลายคน ผมเคยปล่อยภรรยาไปแล้วสองหรือสามคนในอดีต"

## ผล
การสำรวจความคิดเห็นล่วงหน้าระบุว่า มีผู้ลงคะแนนเสียง "เห็นชอบ" อย่างน้อยร้อยละ 95.2 ของผู้มาใช้สิทธิ์ทั้งหมด อัตราการลงคะแนนเลือกตั้งที่ประมาณการไว้คือ ชาวมายอตที่อ่านออกเขียนได้สูงถึงร้อยละ 61

## ปฏิกิริยา
Michele Alliot-Marie รัฐมนตรีว่าการกระทรวงมหาดไทยของฝรั่งเศส กล่าวชื่นชมผลการเลือกตั้งที่ชนะอย่างถล่มทลายว่า "นี่จะเสริมสร้างสถานะของมายอตในสาธารณรัฐ ยืนยันคุณค่าพื้นฐานของเรา โดยเฉพาะความเท่าเทียมระหว่างชายและหญิง ความยุติธรรมแก่ทุกคน และบทบาทของภาษาฝรั่งเศส"
 
การเคลื่อนไหวดังกล่าวได้รับการคัดค้านโดยสหภาพแอฟริกาและคอโมโรส ซึ่งทั้งสองฝ่ายอ้างว่าเป็น "การยึดครองโดยต่างชาติ" และมีการประท้วงเกิดขึ้นหลายครั้งในโมโรนี เมืองหลวงของคอโมโรส ทางรองประธานาธิบดีคอโมโรสระบุว่า การลงประชามติดังกล่าวเป็น "การประกาศสงคราม"

## ผลกระทบจากการลงประชามติ
ผลการลงประชามติเห็นด้วย ทำให้มายอต ซึ่งเคยเป็นอาณานิคมโพ้นทะเล ได้กลายเป็นจังหวัดของฝรั่งเศสเมื่อวันที่ 31 มีนาคม ค.ศ. 2011

กฎหมายและจารีตทางด้านตุลาการ เศรษฐกิจ และสังคมในท้องถิ่นได้ถูกเปลี่ยนแปลงให้สอดคล้องกับกฎหมายฝรั่งเศส มายอตได้สั่งห้ามการมีภรรยาหลายคนก่อนที่จะกลายเป็นจังหวัด สิทธิสตรีได้รับการยกระดับให้เป็นไปตามมาตรฐานของฝรั่งเศส สตรีไม่มีสิทธิในการรับมรดกอย่างเท่าเทียมกันในมายอต ซึ่งต่อมาได้มีการแก้ไขให้สอดคล้องกับระบบศาลยุติธรรมของฝรั่งเศส อายุขั้นต่ำที่บุคคลสามารถแต่งงานได้อย่างถูกกฎหมายถูกยกขึ้นจาก 15 ปี ไปเป็น 18 ปี มายอตได้ทำให้การจดทะเบียนสมรสคู่ชีวิตระหว่างเพศเดียวกันและต่างเพศเป็นเรื่องถูกกฎหมาย

ระบบศาลท้องถิ่นแบบดั้งเดิมของมายอต ซึ่งผสมผสานหลักการของศาสนาอิสลามตามคัมภีร์อัลกุรอานเข้ากับประเพณีแอฟริกาและมาลากาซี ได้ถูกยกเลิกเพื่อสนับสนุนระบบกฎหมายของฝรั่งเศส กฎหมายอิสลามถูกยกเลิกและแทนที่ด้วยประมวลกฎหมายแพ่งของฝรั่งเศสที่เป็นเอกภาพ มายอตมีระบบกฎหมายอิสลามแบบดั้งเดิมซึ่งประกอบด้วยกอฎี ซึ่งเป็นนักวิชาการทางศาสนาที่ทำหน้าที่เป็นผู้พิพากษาในคดีที่เกี่ยวข้องกับกฎหมายอิสลาม ศาลและระบบยุติธรรมอิสลามถูกแทนที่ด้วยศาลฆราวาส แม้ว่ากอฎีจะยังคงมีบทบาทเป็นที่ปรึกษาทางกฎหมาย

ในฐานะที่เป็นจังหวัด มายอตจึงมีสิทธิ์ได้รับโครงการทางสังคมและเศรษฐกิจของฝรั่งเศสที่ขยายตัว รวมถึงเงินทุนจากสหภาพยุโรป อย่างไรก็ตาม รัฐบาลฝรั่งเศสไม่ได้ขยายระบบสวัสดิการสังคมที่ประเทศฝรั่งเศสแผ่นดินใหญ่ได้รับในทันที แต่สวัสดิการบริการสังคมค่อย ๆ ขยายไปยังพลเมืองชาวมายอตในช่วงระยะเวลา 20 ปี จนกระทั่งเท่าเทียมกับที่ได้รับในฝรั่งเศสแผ่นดินใหญ่ รัฐบาลฝรั่งเศสยังให้คำมั่นสัญญาว่าจะให้การสนับสนุนทางการเงินเพื่อเสริมสร้างโครงสร้างพื้นฐานของชาวมายอต
 
ผลจากการรวมเข้ากับสาธารณรัฐฝรั่งเศสทำให้ภาษีเงินได้เพิ่มขึ้น

## อ้างอิง

 
## แหล่งข้อมูลอื่น
* The Guardian: Welcome to France: home of sun, sea, sand, polygamy and the Indian Ocean
 
หมวดหมู่:การเลือกตั้งในมายอต
หมวดหมู่:การเลือกตั้งใน พ.ศ. 2552
หมวดหมู่:การลงประชามติในมายอต
หมวดหมู่:การลงประชามติเพื่อการปกครองตนเอง
หมวดหมู่:การกลืนกลายทางวัฒนธรรม